kombinácia vitamínu C
Dobrý deň, chcela by som doplniť informácie ohľadom kombinácie užívania liekov ASCORUTIN a lipozomalny C vitamín.
ASCORUTIN užívam 2-1-2
LIPOZOMALNY NOVO C PLUS/ 1tbl 300mg / denne
a ešte čosi som fajčiarka / vek 67r.
ĎAKUJEM
Dobrý deň,
ďakujeme za prejavenú dôveru.
Odporúčaná denná dávka vitamínu C u dospelých osôb je približne 100 mg denne. V prípade fajčenia sú nároky organizmu na príjem vitamínu C vyššie. V jednej tablete lieku Ascorutin je prítomý vitamín C v dávke 100 mg, takže na základe uvedeného dávkovania príjmete 500 mg vitamínu C denne. Vzhľadom na to, že vitamín C je aj súčasťou vyváženej racionálnej stravy, ďalší príjem formou výživového doplnku (pokiaľ si to Váš zdravotný stav nevyžaduje) sa javí ako neopodstatnený.
Prajem pekný zvyšok dňa.
S pozdravom
PharmDr. Veronika Kiabová